Bidh cothrom aig ball nan Eilean Siar, Aonghas Brianan Macnèill bile prìobhaideach a chur air adhart ann an Taigh nan Cumantan an dèidh crannachar a chaidh a chumail sa mhadainn an-diugh. Bidh gach ball aig Westminster air a chur a-steach dhan fharpais le fichead ball nach eil nam ministearan a' faighinn cothrom bile a chur air adhart. Chaidh Mgr Macnèill a thaghadh san t-seachdamh àite a-mach à fichead agus bidh cothrom aige a-nis an ceann trì seachdainnean eile innse dè an cuspair a bhios anns a' bhile a bheir e air adhart.